钦定古今图书集成/方舆汇编/职方典/第1225卷 > 《浯溪铭》〈并序〉元·结
## 钦定古今图书集成/方舆汇编/职方典/第1225卷 > 《浯溪铭》〈并序〉元·结

浯溪在湘水之南，北汇于湘。爱其胜异，遂家溪畔。溪世无名称者，为自爱之，故命曰“浯溪。” 铭曰：

湘水一曲，渊洄傍山。山开石门，溪流潺潺。山开如何？
巉巉双石。临渊断崖，隔溪绝壁。山石殊怪，石文尤异。
吾欲求退，将老兹地。溪古地荒，芜没已久。命曰《浯溪》，
旌吾独有。人谁知之？铭在溪口。